Hamarshlaupið verður haldið í þriðja sinn þann 17. júní í samvinnu við 66° N og sem hluti af Hlauparöð 66° N. Skráning og þátttökugjaldÞátttökugjald fyrir hlaupið er 5.000 kr. og greiðist við forskráningu hér á hlaup.is og er lokað fyrir skráningu miðvikudaginn 12. júní kl. 24 : 00 . VerðlaunInnifalið í þátttöku í 25 km hlaupinu er bolur frá 66° N og þátttökuviðurkenningar . Vegleg verðlaun í boði fyrir 3 efstu sæti karla og kvenna í 25 km hlaupinu . Aðrar upplýsingarÍþróttafélagið Hamar sér um brautarvörslu og drykkjarstöðvar á hlaupaleiðinni . Aðstaða til að sturta sig og til fataskipta verður í íþróttahúsi Hveragerðis um 100 metra frá rásmarki ! 25 km hlaupið og hlaupaleiðinHlaupið sem er 25 km hefst kl 9:00 . Hlaupið er utanvega frá Lystigarði við Varmárfoss , upp með Varmá , um Hamarinn ( 4,5 km ) og inn dalinn ofan Hveragerðis að Rjúpnabrekkum ( um 7 km ) og inn Reykjadal , upp á Ölkelduháls og aftur niður Reykjadal ( 18 km ) og niður með Varmá að Lystigarði og í mark ( 25 km ) . Leiðin um Reykjadalinn ( frá bílaplani við Rjúpnabrekkur og til baka ) er um 11 km og nærri 300 metra hækkun og virkilega krefjandi . Einnig er farið yfir Hamarinn á skemmtilegum göngustíg sem þarf aðgæslu þegar hann er farinn niður í bakaleið . ATH . Þessi leið er hluti leiðarinnar sem farin er í Hengill-ultra hlaupinu 27. júlí í sumar . Nánari upplýsingar Hjá Pétri Frantzsyni í síma 844-6617 . Um hlauparöð 66° N66 ° NORÐUR hlaupin eru 5 talsins og eiga það sammerkt að vera öll um malarvegi , gamla vegslóða , kindastíga og ýmsa hóla og hæðir . Upplagt fyrir þá sem vilja njóta náttúru Íslands í góðum félagsskap .